google/wiki40b huggingface dataset:
Don Rickles

Bakgrunn

Donald Jay Rickles var eneste sønn av det jødiske paret Etta og Max Rickles i New York-bydelen Queens. Etter high school-eksamen tjenestegjorde han i den amerikanske marinen frem til 1946.

Første karriereår

To år senere begynte han, etter teaterstudier, å få en del småroller i TV, men det dreide om få innhopp, og frustrasjonen over mangelen på skuespillerarbeid tvang ham inn i standupkomediens verden. Komediepublikummet likte allerede tidlig hans improviserte forulempninger enn hans forberedte materiale. Dermed utviklet han sin forulempningskarakteristikk og ble kjent som en forulempede komiker.

1950- og 1960-årene

På en nattklubb i Los Angeles traff og forulempet Rickles Frank Sinatra, og det ble starten på Rickles' fremgang. Frank Sinatra, som kalte Rickles for bullet-head, likte godt å bli forulempet, og anbefalte ham derfor sine bransjekollegaer til å gå og se Rickles og la seg bli forulempet. Det var også Sinatra som hjalp Rickles til å bli et populært programpunkt i Las Vegas.
I 1958 fikk Rickles sin langfilmsfilmdebut i filmen Run Silent, Run Deep, og på hele 1960-tallet forekom han ofte på TV i forskjellige sitcoms, dramaserier og med tiden også talk shows. Først ut var det klassiske The Tonight Show Starring Johnny Carson i 1965, der han med tiden ble en stamgjest, også gjesteprogramleder noen ganger, og i Carson-eraen gjorde sammenlagt over 100 opptredender.
I 1968 ga han ut komedieplaten Hello, Dummy! som ble en stor suksess og nådde plass #54 på Billboard-listen.

1970- og 1980-årene

I 1970 hade Rickles en nøkkelrolle som Sgt. Crapgame i filmen Kellys hjältar mot blant andre Clint Eastwood. Fra 1976 var han med i to sesonger av C.P.O. Sharkey.

1980- og 1990-årene

I 1980-årene fremtrådte Rickles mye med Steve Lawrence og Frank Sinatra før han i 1995 fikk et storslagent comeback på kino med roller i både Martin Scorseses Casino og som stemmen til Mr. Potato Head i Pixars første dataanimerte langfilm, Toy Story. Han gjentok den sistnevnte rollen i Toy Story 2 og også i Toy Story 3.

2000 til 2017

Rickles fortsatte til sin død å være aktiv som standupkomiker. Han var populær underholder i Las Vegas og hadde ingen planer om å trekke seg tilbake, som han sa i et intervju helt mot slutten."
Rickles' memoarbok Rickles' Book ble lansert på hans fødselsdag i 2007. Der forteller han om den lange rekken Hollywood-profiler som han i sin nesten 60-årige karriere hadde arbeidet med, bare i langfilmene navn som Clark Gable, Burt Lancaster, Tony Curtis, Clint Eastwood, Robert De Niro, Joe Pesci og Sharon Stone. John Landis laget en dokumentarfilm om Rickles, Mr. Warmth: The Don Rickles Project, som hadde premiere på New York Film Festival samme år, 13. oktober 2007.

Privatliv

Rickles og hans hustru Barbara var gift i over 50 år og har en datter, Mindy, og en sønn, Larry som døde i 2011.
Stuping under de britiske imperielekene 1930

Stuping under de britiske imperielekene 1930. Stuping var en av flere sporter i de første britiske imperieleker som ble arrangert i Hamilton i Ontario i Canada fra 16. til 23. august 1930. Det var fire øvelser, 3 meter sviktstup og 10 meter tårnstup for både menn og kvinner. Canada ble beste nasjon med tre gullmedaljer foran Sør-Afrika med én.
Stril

Stril er et navn på folket som bor på Strilelandet i Hordaland fylke.

Strilesoga

Historieverket «Strilesoga»  definerer det geografiske området til å omfatte Nordhordland og Midthordland, utenom det gamle bysenteret (Byen) i Bergen. «Strilesoga» tar for seg disse kommunene etter kommuneinndelingen pr. 2001: Austevoll, Sund, Fjell, Øygarden, Fedje, Austrheim, Radøy, Meland, Askøy, Bergen, Os, Fusa, Samnanger, Osterøy, Vaksdal, Lindås, Masfjorden og Modalen.
I lange tider ble strilene sett ned på grunnet sin fattigdom og sin manglende skolering, men idag er strilebegrepet noe man ifører seg med stolthet og tilhørighet utenfor Bergen.
Lokalavisene Strilen og Nordhordland har nyheter fra store deler av strilelandet i Nordhordland (Lindås, Meland, Radøy, Austrheim, Fedje, Modalen og Masfjord) og Gulen.

Etymologi

Begrepet «stril» er gammelt og har opp gjennom årene vært brukt som et negativt kallenavn – nærmest skjellsord – på fiskerne og bøndene fra øyene og bygdene omkring Bergen. Egentlig kan strilebegrepet ha sammenheng med landskapet der strilen bodde – et landskap som forandrer seg og endrer form etterhvert som du beveger deg i det. Landskapet var «strelete» eller stripete. Begrepet stril kan og komme av ordet «stridig», som forklares med historien om strilebøndene som nektet å betale ekstraskatt til futen og dermed skapte opprøret – «Strilekrigen».
La Roux

La Roux (uttales /la'ru:/) er en britisk synthpop/electropop duo bestående av Eleanor «Elly» Jackson og Ben Langmaid. Musikken blir skrevet og produsert av de to i fellesskap, mens Jackson alene fremstår som frontfigur og vokalist. Musikken er inspirert av 80-tallets synthpop, der Yazoo, The Human League, Heaven 17 og Blanc er blant mange band som har påvirket dem.
La Roux var oppvarmingsband for Lily Allen på hennes UK-turne i mars 2009. La Roux opptrådte også på Jimmy Kimmel Live show i USA 23. juli 2009. Første konsert i Norge fant sted 4. september 2009 som en intimkonsert for 420 tilskuere på klubben Blå i Oslo.
Henry Bay

Henry Bay er en liten bukt i østenden av Sabrina Coast i Antarktis med Henry Islands som ligger vest i bukten. Bukta ble kartlagt fra flyfoto tatt av U.S. Navy Operasjon Highjump (1946-47), og ble navngitt av Advisory Committee on Antarctic Names etter Wilkes Henry, en sjøkadett på sluppen «Vincennes» under US Exploring Expedition (1838-42) under løytnant Charles Wilkes.
Ødipuskompleks

Innen psykoanalysen er ødipuskomplekset når et barn, normalt i alderen 3 til 5 år, underbevisst ønsker å seksuelt eie sin egen mor og drepe sin far. Begrepet ble innført av Sigmund Freud som mente at begrepet gjaldt gutter på den måten at de ville begynne å konkurrere og hevde seg med faren, og jenter gjennom at de ville bli misunnelig på oppmerksomheten som moren fikk og at jenter dessuten hadde en homofil tiltrekning til sin mor.
Navnet på fenomenet stammer fra det greske sagnet om Oidipus, kjent fra skuespillet Kong Oidipus, som vokste opp uten sine biologiske foreldre og endte opp med å drepe sin biologiske far og gifte seg med sin biologiske mor.
Den motsatte bindingen, far-datter, kalles Elektrakomplekset.
Gymnastikk under Panamerikanske leker 1987

Gymnastikk under Panamerikanske leker 1987. Gymnastikk var en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var tiende gangen gymnastikk var med i de panamerikanske leker, og første gangen rytmisk gymnastikk var på programmet i tillegg til turn. Det ble konkurrert i 14 turnøvelser, hvorav åtte øvelser for menn og seks for kvinner, samt fem øvelser i rytmisk gymnastikk for kvinner. USA ble beste nasjon med tolv gullmedaljer foran CUB med sju.
Øivind Benestad

Bakgrunn og arbeid

Øivind Benestad er oppvokst i Bærum. Han kommer fra en musikkinteressert familie, og er sønn av musikkviteren Finn Benestad og musikkpedagog Inge Bergliot Benestad (dansk). Han er utdannet ved Menighetsfakultetet i Oslo og ordinert prest i Den norske kirke. Han har tidligere arbeidet 22 år i Norges Kristelige Student- og Skoleungdomslag (NKSS), deriblant 10 år som studentprest i Portugal og 5 år som studentprest i Agder, det vil si overfor studenter ved høgskoler på Sørlandet. 
Benestad arbeider i dag som informasjonskonsulent ved den internasjonale, kristne organisasjonen Åpne Dørers Norgeskontor i Kristiansand i Vest-Agder, en organisasjon som siden 1955 har delt ut bibler og drevet evangeliseringsarbeid blant forfulgte kristne i flere land.
Øivind Benestad har vært spesielt engasjert i tradisjonell kristen etikk og fremholder Bibelens ord som grunnleggende for det norske samfunnet. Han mener dessuten at ekteskapet er biologisk begrunnet, og har iherdig forsvart «mor-far-barn-relasjonen» og tilsvarende kjempet mot kjønnsnøytral ekteskapslov som han mener vil forandre samfunnets ekteskapsforståelse og få dramatiske konsekvenser. 
Benestad er også initiativtaker og koordinator av Verd å vente på-kampanjen som gav ut boka Verd å vente på : en ressursbok om ungdom og sex på Lunde forlag i 2004. Han er dessuten hovedredaktør for bladene Homofili og kristen tro og Kjønnsnøytral ekteskapslov? Nei takk! samt prosjektleder for de kristne nettstedene www.ekteskapet.no  www.homofili.com og www.morfarbarn.no som blant annet står bak en underskriftaksjon mot kjønnsnøytralt ekteskap.
Øivind Benestad ble i 2009 valgt inn i Agder bispedømmeråd som en av tre lekrepresentanter.
Gravdal (Bergen)

Gravdal er et boligområde i Laksevåg bydel i Bergen, og en del av det som ofte kalles Ytre Laksevåg. Gravdal ligger mellom Gravdalsvannet i sør og Byfjorden i nord, og vest for Nygård. Gravdal ligger ved Lyderhorns østside, og er startsted for 7-fjellsturen i Bergen. Hovedveier i området er Gravdalsveien, Wallemviksveien og Sjøkrigsskoleveien.
På Gravdal ligger Kvarven fort, Sjøkrigsskolen, den herskapelige Kommandantboligen i Gravdal, og et av Falck Nutec AS's opplæringssentre. Her ligger også Laksevåg videregående skole.
Gravdal utgjør en grunnkrets i Bergen kommune, som hadde 1 215 innbyggere 1. januar 2014, og et areal på 2,25 km², av dette er 0,19 km² ferskvann.
Baltasar Kormákur

Som skuespiller

Som sønn av den islandske filmskuespilleren Baltasar Samper var det ikke rart at også han satset på en skuespillerkarriere. Etter at han var ferdig med utdannelsen på den islandske dramaskolen begynte han å bygge seg opp en karriere innenfor teatermiljøet. Kormakur viste seg raskt å være en talentfull skuespiller og gjorde en flere suksessfulle teaterproduksjoner blant annet Hair i 1994. Etter ni andre produksjoner dannet han sitt eget teaterfirma kalt Castle in the Clouds. Samtidig som han arbeidet med teater tok han på 1990-tallet også steget over til filmen. Hans første store rolle kom med Júlíus Kemps film Veggfódur Erotisk Astarsaga (1993). Senere fikk han jobbe med noen av Islands mest kjente regissører som Egill Eðvarðsson (Agnes, 1995) og Friðrik Þór Friðriksson (Djeveløya, 1997). Likevel var det  filmen The Split (1999) som skulle gjøre han til en av de største filmstjernene på Island.

Som regissør

I 2000 kom Kormákur sin første film Rock in Reykjavik som han både regisserte og spilte i. To år senere regisserte han 101 Reykjavik som ble en stor suksess både på Island og internasjonalt og endte opp med å vinne Discovery-prisen på Toronto-filmfestivalen. Etter dette lå veien åpen for Hollywood, men Kormákur valgte i stedet å bli på Island og fortsette å produsere film der. 
Den neste filmen Kormákur regisserte var The Sea (2002) som også ble en prisvinner på filmfestivalene internasjonalt og ble den første islandske filmen som fikk relativt god inntjening utenlands. Deretter gikk Kormákur over til å lage engelsk-språklige filmer, men har fortsatt stor innflytelse på den islandske filmindustrien.
Skogmaur

Utbredelse

Skogmaur finnes nær sagt over hele kloden.

Utseende

Skogmaur er tydelig tofarget, og mellom 4 og 11 mm lang. Den samler en gruppe svært like arter som er vanskelig å skille fra hverandre.
Skippergata 43 (Kristiansand)

Skippergata 43 er et toetasjes trehus fra første halvdel av 1700-tallet i Kristiansand. I januar 1814 kjøpte eidsvollsmannen Peder Johnsen huset og bodde der til han døde i 1836. På 1700-tallet var huset en enetasjes tømmerbygning med to værelser og kjøkken, men i Johnsens tid ble det utvidet til to etasjer. 
Skippergata 43 ble fredet i forbindelse med grunnlovsjubileet i 2014. Da ble også den originale bakgården restaurert.
I april 2014 åpnet Det Lille Konditori i lokalene.
Shenouda III

Munk, prest

Den senere pave Shenouda III hadde eksamen fra universitetet i Kairo, og presteutdannelse i den koptisk-ortodokse kirke. Den 18. juli 1954 ble han munk med navnet fader Antonious syreren, i munkeklostret Den evige jomfru Maria Guds mor (kalt Det syriske kloster), der han senere ble presteviet. I sin tid som munk levde han som eremitt.

Biskop

Patriark og pave Kirellos VI kalte fader Antonious den 30. september 1962 til patriarkatet, der han utnevnte ham til biskop med ansvar for kristen undervisning og dekan for det koptisk-ortodokse teologiske universitet. Det var da han tok navnet Shenouda.

Patriark (pave)

Den 14. november 1971 ble han kronet til pave og patriark av Alexandria, den 117. i suksesjonen. I egenskap av pave og patriark har Shenouda III utnevnt de første biskopene over Nord-Amerika der det per 2006 er mer enn hundre kirker mot fire i 1971, og likeså de første biskopene over Australia samt grunnlagt de første koptisk-ortodokse kirkene i Sør-Amerika.
Han har gjort seg bemerket for sine økumeniske bestrebelser, og har siden 1970 ført dialoger med de forskjellige kristne samfunn. I 1973 ble han den første leder for den koptisk-ortodokse kirke som besøkte Vatikanet på 1500 år. Han og pave Paul VI utformet en felleserklæring om kristologi under besøket.
Den 3. september 1981 tvang Anwar Sadat ham til å gå i eksil i klosteret Sankt Bishoi. Samtidig ble åtte biskoper, 24 prester og flere andre kristne fengslet. Sadat erstattet kirkens hierarki med en komité med biskoper, og kalte Shenouda «eks-pave». Den 2. januar 1985 løslot Hosni Mubarak paven, som kom tilbake til Kairo den 7. januar og kunne feire jul med kirken. Flere enn ti tusen personer deltok.
Shenouda var også sjefredaktør for El-Keraza Magazine, som siden 1962 er den koptisk-ortodokse kirkes offisielle avis. Han har dertil skrevet mer enn hundre bøker.
Pave Shenouda døde av alderdomssvakhet i en alder av 88 år. Den 20. mars 2012 ble han begravet i et ørkenkloster i det nordegyptiske Wadi Natrun. Hans etterfølger som patriark (pave) i Alexandria ble valgt i november 2012: Tawadros II.
Sammy Nestico

Utdannelse

Han tok en bachelorgrad i musikk ved Duquesne University i Pittsburgh i 1950.  Siden det har han blitt utnevnt til æresdoktor i musikk ved Duquesne, han har også mottatt tallrike priser.

Karriere

Han har vært profesjonell musikkarrangør siden 1941, da han 17 år gammel ble arrangør for ABC sin radiostasjon WCAE i Pittsburgh.  I løpet av karrieren har han arrangert musikk for Count Basies orkester (1967–1984), The US Air Force Band (15 år) og The US Marine Band (5 år), begge de sistnevnte var i Washington, DC.  I tillegg spilte han trombone i storbandene til Tommy Dorsey, Woody Herman, Gene Krupa og Charlie Barnet.

Undervisning

I 1998-1999 var Nestico professor ved University of Georgia, hvor han underviste kommersiell orkestrering og dirigerte The Studio Orchestra, men han ute av stand til å finne den nødvendige administrative støtten for å bli der.  Han ledet også musikkprogram ved Pierce College i Los Angeles, Westinghouse Memorial High School i Wilmerding, Pennsylvania.

Fjernsyns- og filmindustri

I løpet av hans lange karriere i fjernsyns- og filmindustrien har han arrangert og dirigert prosjekter for artister som Bing Crosby, Sarah Vaughan, Toni Tennille, Frank Sinatra, Phil Collins, Barbra Streisand, Count Basie, og mange andre.  Han har jobbet som arrangør i nesten 70 fjernsynsprogrammer, blant annet Mission: Impossible, Mannix, Charlie's Angels, og The Mod Squad.
Han har også skrevet jingler for Anheuser-Busch, Zenith, Ford Motor Company, Mattel Toys, Pittsburgh Paints, den amerikanske nasjonalgarden, Dodge, Remington Bank, Americard med flere.

Produksjon

Sammy Nestico har publisert nærmere 600 nummer for skolegrupper og mange for profesjonelle storband.
Fitou (vin)

Fitou er et stort rødvinsdistrikt i Languedoc-Roussillon i Frankrike. Vin fra Fitou kan bruke betegnelsen appellation d'origine contrôlée på etiketten.
Den viktigste druesorten som dyrkes i Fitou er Carignan, som utgjør mer enn 30 prosent av produksjonen, samt Grenache, Syrah og Mourvèdre. Cinsault og Lledoner Pelut dyrkes også i mindre grad.
Pilinurgus

Utseende

Nokså små (ca. 10 millimeter), avlange gullbasser. Kroppen er matt, kledt med brunlige skjell og med tette, korte, oppstående hår.

Levevis

Disse artene er knyttet til maur og lever i maurenes tuer.

Utbredelse

Slekten er utbredt i tropisk Afrika.
De syv samuraier

Handling

1500-tallets Japan: En liten japansk landsby blir årlig utsatt for en røverbandes herjinger akkurat idet avlingen er i hus. I fortvilelse forsøker de å leie noen samuraier til forsvar, men de er fattige, og kan bare tilby dem mat for oppdraget. Å finne noen som er villige til å påta seg en slik oppgave er ikke lett, men etter hvert er bøndene heldige og finner en samurai med den rette filosofien, og med hans hjelp klarer de også å hente inn flere hjelpere. Gjennom en oppvisning i smart planlegging og gjennomføring slår de angriperne tilbake. Sluttoppgjøret foregår i høljende regnvær i en kamp på liv og død.

Om filmen

De syv samuraier er i sin dype forståelse av menneskets vilkår og splittelse blitt beskrevet som en meget humanistisk film. Den hyller fellesskapet såvel som individet og kommer ikke med enkle løsninger. Alt har sin pris, også sivilisasjonen.
Det eksisterer flere versjoner av filmen. Den lengste er på 207 minutter, mens den internasjonale versjonen er på 150 minutter. Det eksisterer også versjoner på 141 og 190 minutter.

Annet

Den ble ikke satt opp på norsk kino før i 1983. Den ble imidlertid vist på Oslo Filmklubb i 1967.
Toni Kroos

Landslaget

Han ble VM U17s beste spiller og han fikk bronseballen i VM U17 i 2007.
Han var en del av det Tyske landslaget som kom til semifinalene i VM 2010 (vant bronsefinalen) og EM 2012, og vinner av VM 2014. Han var blant de 10 nominerte til å vinne gullballen for turneringens beste spiller under VM 2014.
Han ble tatt ut i Tysklands EM-tropp til EM i Frankrike 2016.
Han ble tatt ut i Tysklands tropp til VM i fotball 2018 i Russland.
Nick Adams-historiene

Planla Hemingway en roman om Nick Adams?

Mange har spekulert på om Hemingway noen gang hadde planer om å lage en roman om sitt "alter ego" Nick Adams, og mye kan tyde på om han hadde dette i tankene. Et eksempel på det er at de 25 novellene om Nick Adams strekker seg fra han var liten gutt og vokste opp på farens gård, til han i moden alder tenker igjen om det han har opplevd gjennom livet. Hvis det ikke var for at Hemingway i en alder av nesten 62 år tok sitt eget liv, så kunne det hendt at han ville skrevet om sin favorittfigur. Men det er også mye som tyder på at han ikke hadde planer om en Nick Adams-roman siden hver eneste novelle er en avsluttet historie og «Hemingway-stil»-effekten ville ha minket hvis han skrev romanen, siden mange har påpekt at Hemingway var på sitt beste i novellene.

Handling

«Nick Adams-historiene» handler om legesønnen Nick Adams' liv og utvikling, og vi møter han som barn, ungdom og godt voksen. Vi følger han i ulike situasjoner, bl.a. som soldat, storviltjeger, dyphavfisker, krigsreporter, forfatter og far, samt ser hvordan hans holdninger, erfaringer og det han ser og opplever bygger og utvikler han opp til den mannen han kommer til å bli. Alt blir skildrer gjennom en tredje person og Nick Adams.

Tolkning

Novellene oppfattes av mange som delvis selvbiografiske, i og med at det er mange likhetstrekk mellom Ernest Hemingway og hans litterære figur Nick Adams. Tydeligst ser man det av deres yrker og interesser. Den norske utgaven av novellesamlingen har et bilde på forsiden av Ernest Hemingway som ung gutt.

I Norge

I Norge ble samlingen første gang utgitt i 2000 på Gyldendal Norsk Forlag i Peter Magnus og Dag Heyerdahl Larsen oversettelse. Novellene er dessuten samlet i Kort fortalt : Hemingways noveller i samling fra 2004 og Noveller i samling fra 2005.
Albert Guðmundsson

Landslaget

Han ble tatt ut i Islands tropp til VM i fotball 2018 i Russland.
Xystroceroides

Utseende

En nokså stor, avlang trebukk, brungul med brune tegninger. Antennene er litt lengre enn kroppen, pronotum har rundede sider, dekkvingene er parallellsidige.

Utbredelse

Arten er bare kjent fra Sierra Leone.
My Sweet Lord

Norsk versjon

Helge Fjalsett har skrevet en norsk tekst. Den norske tittelen er «O store Gud».
Sophia Kalkau

Biografi

Sophia Kalkau begynte med å studere kunsthistorie ved Københavns Universitet 1981–1984 og fortsatte i flere omganger på Det Kongelige Danske Kunstakademi, hvor hun ble cand. phil. i kunstteori i 1996.
Siden starten av 1990-tallet har hun utstilt egne verk i forskjellige sammenhenger primært i hovedstadsområdet, men også i Holstebro, Odense, Reykjavík, Kristianstad, Berlin og Paris. Mange av hennes skulpturelle arbeider er lagt med malt tre, med en fremtoning som får mange til å tro det er gips, men utover skulptur arbeider hun også med fotografi, ofte med en skulpturell vinkel. Dessuten har hun stått for utsmykning av Vejleaaparken og var med i en gruppe der arbeidet med Kolding Å-forløpet gjennom Kolding by 2003/2004.
Hun har videre skrevet bøker om estetikk og prosa.
Hun er medlem av Akademiraadet (2002–) og tidligere medlem av Statens Kunstfonds Legat- og innkjøpsutvalg (2005–2007).
A Perfect Circle

A Perfect Circle er et metal band som ble startet av gitaristen Billy Howerdel.
Vokalisten i A Perfect Circle er Maynard James Keenan fra bandet Tool.
Kaptein Sabeltann (film)

Handling

Pinky jobber som byssegutt på Kaptein Sabeltanns skip, «Den sorte dame», og drømmer om å bli verdens yngste sjørøver. Kaptein Sabeltann er på jakt etter grusomme Gabriels skatt, og denne ferden tar dem til Kjuttavika hvor Pinky møter Sunniva. Pinky blir stilt overfor sitt livs vanskeligste valg. Å gå til kamp mot selveste Kaptein Sabeltann.

Om filmen

Produksjonen av filmen begynte i 1999 og tok fire år å fullføre. Alt forarbeide ble foretatt i Norge, mens selve hovedtegningen og utformingen ble gjort i Ungarn med en miks av norske og ungarske tegnere – 200 i alt.
Manuset ble brukt til forestillingen Kaptein Sabeltann og grusomme Gabriels skatt som ble vist i Kjuttaviga Amfiteater i Kristiansand Dyrepark sommeren 2004, 2005 og 2006. Manuset til denne filmen/forestillingen bygger delvis på sammenslåingen av de to originale filmene/forestillingene Kaptein Sabeltann og skatten i Kjuttaviga fra 1990/1992 og Kaptein Sabeltann og hemmeligheten i Kjuttaviga fra 1994, som ble vist i Kjuttaviga Amfiteater i Kristiansand Dyrepark, sesongene 1998 og 1999 under navnet Kaptein Sabeltann og skatten i Kjuttaviga.
Filmen har blitt dubbet på flere språk, blant annet på engelsk i Storbritannia i 2004 under navnet Captain Sabertooth, mens den ikke kom ut i USA før 2007 under samme navn.
Förslöv

Förslöv er et tettsted i Båstad kommune i Skåne län i Sverige. I 2010 hadde tettstedet 2 085 innbyggere.
Laila Bokhari

Bakgrunn

Bokhari har pakistansk far og norsk mor. Hun har studert statsvitenskap, internasjonal rett, internasjonal politikk ved Universitet i Kent i Storbritannia og Amsterdam i Nederland. Hun har personlig kjennskap til Pakistan og Afghanistan. Hun har studert arabisk og Midtøsten-politikk i Jerusalem og på Vestbredden.

Karriere

Hun har arbeidet ved Forsvarets forskningsinstitutt, Norsk utenrikspolitisk institutt (NUPI), FNs sikkerhetsråds al-Qaida-Taliban monitoreringsteam («1267-komitéen»), Temporary International Presence in Hebron (TIPH), PRIO, NATO og OSSE. Hun har også vært ansatt ved den norske ambassaden i Islamabad 
Bokhari har vært fast kommentator i Forsvarsforum (F), Ny Tid og Gudbrandsdølen Dagningen (GD) og har blant annet sittet i Regjerings sikkerhetspolitiske utvalg 2006-2009, flere NATO-arbeidsgrupper og rådet til Pakistan Institute of Peace Studies (2011). 
I 2010 utga hun boken Hellig Vrede. Min reise gjennom Pakistan. 
Hun vakte medias interesse da hun i forbindelse med fredsprisutdelingen til Barack Obama uttalte at «ekstreme dyrevernere, klimaforkjempere, gjengmiljøer og høyreekstreme miljøer» utgjør en større fare enn islamistisk terror.
I 2011 ble hun utnevnt til medlem av 22. juli-kommisjonen.
Bokhari ble utnevnt til statssekretær for statsminister Erna Solberg den 16. oktober 2013. Hun tiltrådte en nyopprettet stilling som statssekretær og sikkerhetskoordinator ved Statsministerens kontor.